REGULAMENT PRIVIND CADRUL ORGANIZAT DE TRANZACȚIONAREA PRODUSELOR STANDARDIZATE PE PIEȚELE CENTRALIZATE DE GAZE NATURALE ADMINISTRATE DE SOCIETATEA BURSA ROMÂNĂ DE MĂRFURI S.A. (ROMANIAN COMMODITIES EXCHANGE S.A.)

CAPITOLUL I
SCOP
Art. 1. – Prezentul regulament stabilește cadrul organizat pentru tranzacționarea gazelor naturale pe piețele centralizate de gaze naturale administrate de Bursa Română de Mărfuri S.A. (Romanian Commodities Exchange S.A.) în calitate de operator licențiat (BRM), având patru segmente: 
a) piața produselor standardizate pe termen scurt; 
b) piața produselor standardizate pe termen mediu şi lung; 
c) piața produselor flexibile pe termen mediu şi lung. 
   d) piața produselor derivate standardizate pe termen mediu şi lung.

CAPITOLUL II 
TERMENI, DEFINIȚII ȘI ABREVIERI
Art. 2. – (1) În înțelesul prezentului regulament, termenii utilizaţi au următoarele semnificații: 
)Acord cadru – acord incheiat intre participant si BRM in calitate de contraparte. In cazul pietelor pe termen mediu si lung este definit si ca Acord de Acceptare a MC;   
b) autoritate competentă -Autoritatea Națională de Reglementare în Domeniul Energiei (ANRE); 
c) casă de clearing –  societate financiară pe care BRM o desemnează să asigure rolul de Contraparte. Casa de clearing operează conform procedurii proprii, conform licenței și aprobărilor obținute din partea organismelor de supraveghere financiară ESMA; 
c) contraparte – BRM asigură rolul de contraparte în cadrul tranzacțiilor pe termen scurt si pe piata produselor derivate standardizate pe termen mediu şi lung și poate asigura rolul de contraparte și în cadrul tranzacțiilor cu produse standard pe termen mediu și lung, dacă acestea se realizează prin mecanismul cu contraparte; Contrapartea se interpune, din punct de vedere financiar, între vânzător și cumpărător, devenind cumpărător pentru vânzător, respectiv vânzător pentru cumpărător, cu scopul asigurării procesului de decontare a tranzacției încheiate pe piață, în numele acestora. 
cu activ suport gazele naturalee) membru compensator – MC -entitate care îndeplineşte cerinţele de admitere stabilite de BRM și a semnat acordul cadru cu contrapartea, denumit in continuare si Acordul de Acceptare a MC, prin care este autorizat de BRM să beneficieze de Servicii și acționează simultan în calitate de participant la Piață. 
f) ofertă -ofertă de vânzare/cumpărare introdusă de către un participant, constând dintr-o pereche preț-cantitate și care reprezintă angajamentul ferm al participantului; 
g) Operatorul de Transport și Sistem – (OTS); 
 h) procedura – set de reguli specifice emise de BRM in vederea organizarii activitatii de tranzactionare pe fiecare segment de piata in parte din cadrul produselor standardizate pe piețele centralizate de gaze naturale 
 i) piaţa produselor derivate standardizate pe termen mediu şi lung reprezintă cadrul organizat de tranzacţionare a gazelor naturale în baza unor contracte de tip futures, cu decontare exclusiv prin livrare fizică, având ca obiect transferul dreptului de proprietate în PVT, pe baza raportului de tranzacţionare, asupra unor cantităţi de gaze naturale ce nu pot fi modificate ulterior şi care urmează a fi livrate în profil constant stabilit prin contract, pentru o perioadă de timp mai mare de o zi gazieră.

j) piaţa produselor flexibile pe termen mediu și lung reprezintă cadrul organizat de tranzacţionare a gazelor naturale în baza unui contract tip EFET/contract preagreat/contract propus de participantul iniţiator al ordinului de tranzacţionare. Cantitatea totală şi preţul rezultate în urma tranzacţiei pot suferi ajustări în perioada de executare a contractului numai conform condiţiilor din oferta iniţiatoare. Transferul dreptului de proprietate se realizează în PVT; 
k) piaţa produselor standardizate pe termen mediu şi lung reprezintă cadrul organizat de tranzacţionare a gazelor naturale în baza: 
unor contracte standard de vânzare-cumpărare, având ca obiect transferul dreptului de proprietate în PVT, pe baza raportului de tranzacţionare, asupra unor cantităţi de gaze naturale ce urmează a fi livrate în PVT, în profil zilnic constant, pentru o perioadă de timp mai mare de o zi gazieră; 
 unor contracte standard EFET ce reflectă condiţiile specifice ale pieţei gazelor naturale din România, contracte preagreate de către părţile participante la tranzacţie sau contracte de vânzare-cumpărare propuse de către participantul iniţiator al ordinului de tranzacţionare, , având ca obiect transferul dreptului de proprietate în PVT, pe baza raportului de tranzacţionare, asupra unor cantităţi de gaze naturale ce nu pot fi modificate ulterior şi care urmează a fi livrate în PVT, în profil constant stabilit prin contract, pentru o perioadă de timp mai mare de o zi gazieră; 
l) piaţa produselor standardizate pe termen scurt reprezintă cadrul organizat de tranzacţionare a gazelor naturale în baza unor tranzacţii cu executare imediată, având ca obiect transferul dreptului de proprietate în Punctul Virtual de Tranzacţionare (PVT), pe baza raportului de tranzacţionare, asupra unor cantităţi de gaze naturale ce urmează a fi livrate în PVT, în profil orar constant, în intervalul de timp rămas până la sfârşitul zilei gaziere în curs la data încheierii tranzacţiei Within-Day (WD) sau în ziua gazieră următoare datei încheierii tranzacţiei Day-Ahead (DA); 
m) preț -prețul la care s-a efectuat tranzacția, înregistrat în sistemul de tranzacționare; 
n) produse flexibile – produse care au următoarele caracteristici: 
(i) cantitatea tranzacţionată în baza unui astfel de contract este de 1 MWh/zi sau multiplu întreg de 1 MWh/zi; 
(ii) durata livrării este de minimum 1 lună; 
(iii) locul de livrare este PVT; 
o) produse standard – produse care sunt standardizate atât în ceea ce priveşte profilul și durata livrărilor de gaze naturale cât şi în ceea ce priveşte locul de livrare, respectiv PVT; 
p) raport de tranzacționare -situație emisă de sistemele de tranzacționare ale BRM pentru fiecare participant, conținând date complete privind tranzacțiile realizate, pe baza căreia se efectuează transferul dreptului de proprietate în PVT a cantităților de gaze tranzacționate de participanți; 
r) reglementarile contrapartii BRM– ansamblu de reguli formate din Regulamentul si Instructiunile de aplicare a acestuia emise si publicate de BRM pe website-ul propriu, in calitate de contraparte pentru segmentele de pietei centralizate la care se aplica mecanismul de contraparte. 
s) sesiunea de tranzacționare– interval de timp în care se derulează procesul de tranzacționare și în care se pot introduce, modifica sau anula oferte precum și încheia tranzacții dacă sunt îndeplinite condițiile de corelare a ofertelor de vânzare cu cele de cumpărare; 
t) sisteme de tranzacționare– sisteme informatice certificate, exploatate și administrate de BRM în scopul realizării tranzacțiilor; 
o) tranzacție – corelare a două oferte de sens contrar, conform procedurilor specifice, având ca obiect transferul dreptului de proprietate asupra unei cantități de gaze naturale; 
(2) Ceilalți termeni utilizați în prezentul regulament au semnificația prevăzută în legislația aplicabilă. 

CAPITOLUL III 
PARTICIPANȚII LA PIAȚĂ
Art. 3. – (1) Prezentul regulament se aplică titularilor unei licențe de furnizare sau de trader valabile, emise de către ANRE pentru comercializarea gazelor naturale titularilor de licență de distribuție, titularilor de licență de înmagazinare din sectorul gazelor naturale și clienţilor finali care au încheiat, în prealabil, un contract de echilibrare și acces la PVT cu OTS. 
	(2) Operatorii de distribuţie şi operatorii de înmagazinare pot participa la tranzacționare exclusiv pentru a cumpăra gaze naturale. Clienții finali care au încheiat contract de echilibrare și acces la PVT cu OTS au drept de tranzacţionare pe sensul de cumpărare, iar pe sensul de vânzare au dreptul să vândă gaze naturale doar pentru a-şi echilibra în mod eficient portofoliul propriu. 
	(3) Participarea la tranzacţionare este permisă şi operatorului de transport şi de sistem, în scopul întreprinderii acţiunilor de echilibrare fizică a sistemului de transport, achiziţiei unor volume de gaze naturale necesare acoperirii consumului tehnologic al SNT şi constituirii stocului minim obligatoriu de gaze naturale. 

Art. 4. – Înregistrarea participanţilor la piaţa centralizată de gaze naturale se face la solicitarea scrisă a acestora, adresată BRM, prin încheierea unei Convenţii de participare la piaţă. Suplimentar, pentru participarea la piata centralizata de gaze naturale pe produse standardizate pe termen scurt si produse derivate standardizate pe termen mediu si lung este necesara incheierea prealabila a unui acord-cadru cu contrapartea. 

CAPITOLUL IV 
PRODUSE DESTINATE TRANZACȚIONĂRII
Art. 5. – (1) Produsele care pot fi tranzacționate pe piețele centralizate de gaze naturale administrate de BRM, sunt următoarele: 
A. PRODUSE STANDARDIZATE PE TERMEN SCURT: 
a) Within-day (livrare restul zilei); 
b) Day-ahead (livrare ziua următoare). 
c) Weekend (interval de livrare sâmbăta -duminica); 

B. PRODUSE STANDARDIZATE PE TERMEN MEDIU ȘI LUNG: 
B1. Produse standard tranzacționate în baza contractelor standard, anexă la procedura specifică 
elaborată de BRM și publicată pe pagina proprie de internet: 
a) Weekend (interval de livrare sâmbăta -duminica); 
b) Week (interval de livrare – săptămâna); 
c) Month (interval de livrare – luna); 
d) Quarter (interval de livrare – trimestrul); 
e) Semester (interval de livrare – semestrul); 
f) Cold season (interval de livrare – trimestrele IV și I calendaristice); 
g) Warm season (interval de livrare – trimestrele II și III calendaristice); 
h) Gas year (perioada de livrare – anul gazier); 
i) Calendar year (perioada de livrare – anul calendaristic). 

B2. Produse standard tranzacționate în baza contractelor standard EFET/contractelor 
preagreate: 
a) Weekend (interval de livrare sâmbăta -duminica); 
b) Week (interval de livrare – săptămâna); 
c) Month (interval de livrare – luna); 
d) Quarter (interval de livrare – trimestrul); 
e) Semester (interval de livrare – semestrul); 
f) Cold season (interval de livrare – trimestrele IV și I calendaristice); 
g) Warm season (interval de livrare – trimestrele II și III calendaristice); 
h) Gas year (perioada de livrare – anul gazier); 
i) Calendar year (perioada de livrare – anul calendaristic). 

B3. Produse standard tranzacționate în baza contractelor propuse de către participantul inițiator al ordinului de tranzacționare: 
a) Weekend (interval de livrare sâmbăta -duminica); 
b) Week (interval de livrare – săptămâna); 
c) Month (interval de livrare – luna); 
c) Quarter (interval de livrare – trimestrul); 
d) Semester (interval de livrare – semestrul); 
e) Cold season (interval de livrare – trimestrele IV și I calendaristice); 
f) Warm season (interval de livrare – trimestrele II și III calendaristice); 
g) Gas year (perioada de livrare – anul gazier); 
h) Calendar year (perioada de livrare – anul calendaristic). 
   j) Multiplu de zi gaziera (perioada de livrare – multiplu de zile gaziere, minim 2 zile gaziere).

B4. Produse standard tranzacționate în baza mecanismului cu Contraparte, în conformitate cu 
regulile specifice ale acesteia: 
a) Week (interval de livrare – săptămâna); 
b) Month (interval de livrare – luna); 
c) Quarter (interval de livrare – trimestrul); 
d) Semester (interval de livrare – semestrul); 
e) Cold season (interval de livrare – trimestrele IV și I calendaristice); 
f) Warm season (interval de livrare – trimestrele II și III calendaristice); 
g) Gas year (perioada de livrare – anul gazier); 
h) Calendar year (perioada de livrare – anul calendaristic). 

C. PRODUSE FLEXIBILE PE TERMEN MEDIU ȘI LUNG 
C1. Produse flexibile pe termen mediu și lung ce vor fi tranzacționate în baza contractelor standard EFET/contractelor preagreate, cu durata livrării de minimum 1 lună, definite de participantul inițiator al ordinului de tranzacționare. 
C2. Produse flexibile pe termen mediu și lung ce vor fi tranzacționate în baza contractelor propuse de către participantul inițiator al ordinului de tranzacționare, cu durata livrării de minimum 1 luna, definite de participantul inițiator al ordinului de tranzacționare. 

D. PRODUSE DERIVATE STANDARDIZATE PE TERMEN MEDIU SI LUNG
a.	Futures Month (interval de livare - luna)
b.	Futures Quarter (interval de livrare - trimestrul)
c.	Futures Cold Season (interval de livrare – trimestrele IV și I)
d.	Futures Warm Season (interval de livrare – trimestrele II și III) 
e.	Futures Semester (interval de livrare- semestrul calendaristic) 
f.	Futures Gas Year (interval de livrare – anul gazier)
g.	Futures Calendar Year (interval de livrare -anul calendaristic)

(2) Lista cu descrierea și caracteristicile fiecărui produs standard și produs flexibil este prevăzută în Anexa care face parte integrantă din prezentul Regulament. 

CAPITOLUL V
PRINCIPII ȘI CERINȚE SPECIFICE PIEȚELOR PRODUSELOR STANDARDIZATE

Art. 6. – Principiile/cerinţele specifice pieţei produselor standardizate pe termen scurt prevazute in cadrul Art. 5. alin.(1), punctul A sunt următoarele:
a) participarea la tranzacţionare este permisă titularilor licenţei de furnizare gaze naturale sau de trader de gaze naturale care au obţinut, în prealabil, acordul OTS cu privire la înregistrarea notificărilor de tranzacţii încheiate în cadrul segmentelor pieţei centralizate prevăzute in reglementarile ANRE, în vederea derulării de către OTS a activităţii de transport al gazelor naturale; 
b)participarea la tranzacţionare este permisă şi operatorului de transport şi de sistem, în scopul întreprinderii acţiunilor de echilibrare fizică a sistemului de transport;
c)participarea la tranzacţionare este permisă, exclusiv pe sensul de cumpărare, şi operatorilor de distribuţie, operatorilor de înmagazinare şi clienţilor finali care au obţinut în prealabil acordul OTS cu privire la înregistrarea notificărilor de tranzacţii încheiate în cadrul segmentelor pieţei centralizate prevăzute prevăzute in reglementarile ANRE, în vederea derulării de către OTS a activităţii de transport al gazelor naturale; prin excepţie, clienţii finali au dreptul să vândă gaze naturale numai în scopul echilibrării portofoliului propriu, conform reglementărilor ANRE;
d)produsele tranzacţionate sunt produse standard atât în ceea ce priveşte durata livrărilor de gaze naturale, respectiv produse în cursul zilei gaziere şi produse pentru ziua gazieră următoare, cât şi în ceea ce priveşte locul de livrare, respectiv PVT;
e)participarea la tranzacţionare este permisă în condiţiile semnării convenţiei de participare la piaţa centralizată şi a încheierii prealabile acordului cadru cu BRM, in calitate de  contraparte, 
f)elementele care pot fi modificate de către părţi în cadrul şedinţelor de tranzacţionare sunt preţul, exprimat în lei/MWh, şi cantitatea tranzacţionată, exprimată în MWh;
g)tranzacţiile încheiate se notifică OTS de către BRM;
h)preţul şi cantitatea aferente unei tranzacţii încheiate nu pot fi modificate ulterior încheierii tranzacţiei;
i)BRM asigură disponibilitatea platformei de tranzacţionare a produselor specifice 24 de ore/zi, 7 zile pe săptămână.

Art. 7. – Principiile/cerinţele specifice pieţei produselor standardizate pe termen mediu si lung prevazute in cadrul Art. 5. alin.(1), punctul B sunt următoarele:
a)participarea la tranzacţionare este permisă titularilor licenţei de furnizare gaze naturale sau de trader de gaze naturale care au obţinut, în prealabil, acordul OTS cu privire la înregistrarea notificărilor de tranzacţii încheiate în cadrul segmentelor pieţei centralizate prevăzute in reglementarile ANRE, în vederea derulării de către OTS a activităţii de transport al gazelor naturale;
b)participarea la tranzacţionare este permisă OTS în scopul cumpărării gazelor naturale necesare pentru acoperirea consumului tehnologic şi pentru constituirea stocului minim obligatoriu de gaze naturale, precum şi operatorilor de distribuţie, operatorilor de înmagazinare şi clienţilor finali, cu condiţia obţinerii,   de către aceştia din urmă, a acordului prealabil al OTS cu privire la înregistrarea notificărilor de tranzacţii încheiate în cadrul segmentelor pieţei centralizate prevăzute in reglementarile ANRE, în vederea derulării de către OTS a activităţii de transport a gazelor naturale. Participanţii menţionaţi mai sus au doar dreptul de a cumpăra gaze naturale;
c)produsele tranzacţionate sunt produse standard în ceea ce priveşte locul de livrare, respectiv PVT, profilul şi durata livrărilor de gaze naturale;
d)participarea la tranzacţionare este permisă în condiţiile semnării convenţiei de participare la piaţa centralizată şi, după caz, a încheierii prealabile a acordului cadru  pentru produsele tranzactionate prin mecanismul de contraparte.
e)participarea efectivă la tranzacţionare este permisă sub condiţia îndeplinirii, de către participantul la piaţa centralizată de gaze naturale, a condiţiilor prevăzute în convenţia de participare/ acordul-cadru, după caz;
f) pentru tranzacţionarea gazelor naturale în baza contractelor standard în conformitate cu prevederile prezentelor reguli generale, clauzele contractelor de vânzare-cumpărare aferente fiecărui produs tranzacţionat direct între participanţi nu pot fi modificate ulterior datei încheierii tranzacţiei. Cantitatea tranzacţionată în baza unui astfel de contract este de 1 MWh/zi;

g) pentru produsele tranzacţionate direct între participanţi în baza contractelor standard, obiectul
tranzacţiei îl reprezintă un produs standard, iar elementele care pot fi modificate în cadrul şedinţelor de tranzacţionare sunt preţul şi cantitatea;

h)în cazul tranzacţiilor încheiate direct între participanţi, preţul şi cantitatea rezultate în urma tranzacţiei, precum şi profilul de livrare nu pot fi modificate pe perioada derulării contractului;
i)în cazul produselor tranzacţionate prin mecanismul cu contraparte, elementele care pot fi modificate în cadrul şedinţelor de tranzacţionare de către participanţii la piaţa centralizată sunt preţul, exprimat în lei/MWh, şi cantitatea tranzacţionată, exprimată în MWh/zi;
j)în cazul tranzacţiilor încheiate prin mecanismul cu contraparte, preţul şi cantitatea aferente unei tranzacţii nu pot fi modificate ulterior datei încheierii acesteia;
k)pentru tranzacţionarea gazelor naturale în baza unor contracte standard EFET ce reflectă condiţiile specifice ale pieţei gazelor naturale din România sau în baza unor contracte preagreate de către părţile participante la tranzacţie, fiecare dintre participanţii la piaţa centralizată de gaze naturale care au preagreat un astfel de contract informează titularul licenţei de administrare a pieţei centralizate cu privire la includerea celuilalt participant în lista de eligibilitate cuprinzând participanţii cu care acesta va putea încheia tranzacţii. În această situaţie, accesul la tranzacţionarea produselor respective, prin emiterea de ordine de răspuns, este permis oricărui participant care se află pe lista de eligibilitate a participantului iniţiator, cu condiţia ca în această listă să se regăsească minimum 8 participanţi;
l) pentru tranzacţionarea gazelor naturale în baza unor contracte definite de către participantul initiator al ordinului de tranzacţionare, accesul la tranzacţionarea produsului respectiv, prin emiterea de ordine de răspuns, este permis oricărui participant înregistrat la piaţa centralizată de gaze naturale care îndeplineşte condiţiile prevăzute în convenţia de participare. În această situaţie, titularul licenţei de administrare a pieţelor centralizate are obligaţia publicării produsului ofertat la tranzacţionare, inclusive a contractului aferent, pentru o perioadă de cel puţin 5 zile lucrătoare, înaintea datei prevăzute pentru tranzacţionarea respectivului produs;

m)clauzele contractelor de vânzare-cumpărare prevăzute la lit. k) şi l), aferente fiecărui produs tranzacţionat direct între participanţi, nu pot fi modificate ulterior încheierii tranzacţiei. Preţul este exprimat în lei/MWh, în euro/MWh sau în USD/MWh, iar cantitatea este exprimată în MWh/zi;
n)tranzacţiile încheiate prin mecanismul cu contraparte se notifică OTS de către BRM.
o)BRM asigură disponibilitatea platformei de tranzacţionare a produselor specifice conform unui orar stabilit de către acesta şi publicat pe pagina proprie de internet;
p)BRM publică şi actualizează permanent pe pagina proprie de internet calendarul de tranzacţionare a produselor standard supuse tranzacţionării pe fiecare dintre pieţele centralizate organizate şi administrate subscrise pieţei produselor standardizate pe termen mediu şi lung.

Art. 8. – Principiile/cerinţele specifice pieţei produselor flexible pe termen mediu si lung prevazute in cadrul Art. 5. alin.(1), punctul C sunt următoarele:
a) participarea la tranzacţionare este permisă titularilor licenţei de furnizare gaze naturale sau de trader de gaze naturale care au obţinut, în prealabil, acordul OTS cu privire la înregistrarea notificărilor de tranzacţii încheiate în cadrul segmentelor pieţei centralizate prevăzute in reglementarile ANRE, în vederea derulării de către OTS a activităţii de transport al gazelor naturale;
b) participarea la tranzacţionare este permisă în condiţiile semnării convenţiei de participare la piaţă; 
c) iniţierea unei oferte de vânzare/cumpărare, precum şi introducerea ofertelor de răspuns sunt permise oricărui participant înregistrat la piaţa centralizată de gaze naturale, cu respectarea prevederilor regulamentului privind cadrul organizat de tranzacţionare pe piaţa centralizată de gaze naturale a BRM , a procedurilor specifice BRM şi ale convenţiei de participare/acordului semnat cu BRM;
d) oferta iniţiatoare de vânzare/cumpărare trebuie să conţină cel puţin următoarele elemente:
•	preţul de pornire şi formula de ajustare a acestuia, dacă este cazul, ce nu poate fi modificată ulterior tranzacţiei;
•	cantitatea exprimată în MWh/zi şi, dacă este cazul, sensul şi valoarea limitei maxime de variaţie a cantităţii totale contractate;
•	profilul de livrare;
•	perioada de livrare.
e) produsele tranzacţionate au următoarele caracteristici:
•	cantitatea tranzacţionată în baza unui astfel de contract este de 1 MWh/zi sau multiplu întreg de 1 MWh/zi;
•	durata livrării este de minimum 1 lună;
•	locul de livrare este PVT.
f) calendarul de tranzacţionare este publicat pe pagina de internet a BRM, iar şedinţele de tranzacţionare se vor desfăşura conform orarului stabilit şi afişat de acesta, cu actualizare ori de câte ori este cazul;
g) elementele care fac obiectul tranzacţionării sunt preţul, care poate fi exprimat în lei/MWh, în euro/MWh sau în USD/MWh, şi cantitatea, exprimată în MWh/zi;
h) pentru tranzacţionarea gazelor naturale în baza unor contracte standard EFET sau în baza unor contracte preagreate de către părţile participante la tranzacţie, fiecare dintre participanţii la piaţa centralizată de gaze naturale care au preagreat un astfel de contract informează titularul licenţei de administrare a pieţei centralizate cu privire la includerea celuilalt participant în lista de eligibilitate cuprinzând participanţii cu care acesta va putea încheia tranzacţii. În această situaţie, accesul la tranzacţionarea produselor respective, prin emiterea de ordine de răspuns, este permis oricărui participant care se află pe lista de eligibilitate a participantului iniţiator;
i) pentru tranzacţionarea gazelor naturale în baza unor contracte definite de către participantul iniţiator al ordinului de tranzacţionare, accesul la tranzacţionarea produsului respectiv, prin emiterea de ordine de răspuns, este permis oricărui participant înregistrat la piaţa centralizată de gaze naturale care îndeplineşte condiţiile prevăzute în convenţia de participare. În această situaţie, titularul licenţei de administrare a pieţelor centralizate are obligaţia publicării produsului ofertat la tranzacţionare, inclusiv a contractului aferent, pentru o perioadă de cel puţin 5 zile lucrătoare, înaintea datei prevăzute pentru tranzacţionarea respectivului produs;
j) tranzacţia validată de BRM naşte obligaţii ferme de contractare pentru părţile în tranzacţie;
k) tranzacţiile încheiate se notifică OTS fie de către părţile implicate în tranzacţie, fie de către BRM, dacă acesta a fost mandatat în acest sens de către părţile implicate în tranzacţie.

Art. 9. – Principiile/cerinţele specifice pieţei produselor derivate standardizate pe termen mediu si lung prevazute in cadrul Art. 5. alin.(1), punctul D sunt următoarele:
a) produsele tranzacţionate sunt produse standard în ceea ce priveşte locul de livrare, respectiv PVT, profilul şi durata livrărilor de gaze naturale;
b) participarea la tranzacţionare este permisă în condiţiile semnării convenţiei de participare,
precum şi încheierii prealabile a unui acord-cadru cu contrapartea. 
c) participarea la tranzacţionare este permisă titularilor licenţei de furnizare gaze naturale sau de
trader de gaze naturale care au obţinut, în prealabil, acordul OTS cu privire la înregistrarea 
notificărilor de tranzacţii încheiate în cadrul segmentelor pieţei centralizate prevăzute in reglementarile ANRE, în vederea derulării de către OTS a activităţii de transport al gazelor naturale;
d) OTS poate participa la tranzacţionare în scopul cumpărării gazelor naturale necesare acoperirii
consumului tehnologic şi constituirii stocului minim obligatoriu de gaze naturale. Operatorii de
distribuţie, operatorii de înmagazinare, precum şi clienţii finali au acces la tranzacţionare
exclusiv pe sensul de cumpărare, cu condiţia obţinerii, de către aceştia din urmă, a acordului
prealabil al OTS cu privire la înregistrarea notificărilor de tranzacţii încheiate în cadrul
segmentelor pieţei centralizate prevăzute in reglementarile ANRE, în vederea derulării de către OTS a activităţii de transport a gazelor naturale;
e) introducerea ofertelor de vânzare/cumpărare este permisă în condiţiile precizate la lit. c) şi d),
cu obligativitatea respectării prevederilor regulamentului privind cadrul organizat de tranzacţionare pe piaţa centralizată gaze naturale a BRM , a procedurilor specifice BRM şi ale convenţiei de participare/acordului -cadru semnat cu BRM;
f) specificaţiile minime obligatorii ale produselor derivate standardizate supuse tranzacţionării sunt următoarele:
(i)denumirea şi simbolul produsului;
(ii)mărimea contractului (multiplicatorul);
(iii)scadenţa contractului;
(iv) moneda de tranzacţionare;
(v)pasul de cotare;
(vi)ultima zi de tranzacţionare a produsului;
(vii)metoda de decontare (zilnică şi finală);
(viii)preţul de decontare (zilnic şi final).
g.	elementele care fac obiectul tranzacţionării sunt preţul, care poate fi exprimat în lei/MWh, în euro/MWh sau în USD/MWh, şi cantitatea, exprimată în MWh/zi;
h.	produsele sunt actualizate zilnic sau "marcate la piaţă", însemnând că valoarea acestora se modifică în funcţie de preţul zilnic de decontare, care este stabilit de contraparte conform regulamentelor şi / sau procedurilor proprii;
i.	ordinele de vânzare/cumpărare pot fi plasate tot timpul pe parcursul sesiunii de tranzacţionare, iar tranzacţionarea are loc pe o bază continuă;
j.	calendarul de tranzacţionare va fi publicat pe pagina de internet a BRM, iar sesiunile de tranzacţionare se vor desfăşura conform orarului stabilit şi afişat de BRM, cu actualizare ori de câte ori este cazul;
k.	tranzacţiile încheiate se notifică OTS de către BRM

Art. 10. – – Tranzacțiile efectuate în conformitate cu prevederile prezentului regulament dau naștere unor obligații valide și valabile pe întreaga durată, de la încheierea tranzacției până la stingerea tuturor obligațiilor contractuale. Ședințele de tranzacționare se desfășoară pe platforma electronică de tranzacționare (online), conform procedurilor de tranzacționare specifice elaborate de BRM pentru fiecare segment de piata, proceduri publicate pe pagina proprie de internet.
Art. 11. – Cu privire la tranzactiile incheiate prin mecanism de contraparte modalitatea de „marcare la piata” si metodele de determinare a pretului de decontare (zilnic si final), este stabilite prin reglementarile contrapartii BRM.

CAPITOLUL VI
CADRUL DE ORGANIZARE
A SESIUNILOR DE LICITATII FĂRĂ CASĂ DE CLEARING/CONTRAPARTE Art. 12. – (1) Pentru a participa la sesiunile de licitații, participantul trebuie să constituie o garanție de participare în favoarea operatorului piețelor centralizate (BRM), în contul acestuia și în cuantumul stabilit de acesta în procedurile specifice de tranzacționare elaborate de BRM. 
(2) În situația în care participantul este parte într-o tranzacție, garanția de participare este blocată de operatorul piețelor centralizate până la semnarea contractului de vânzare -cumpărare. În această perioadă, garanția de participare blocată nu poate fi folosită în scopul participării la o altă ședință de tranzacționare în cadrul pieței centralizate de gaze naturale. 
(3) Operatorul piețelor centralizate execută garanția de participare a unui participant în situaţia în care acesta, deși a efectuat o tranzacție, nu semnează contractul de vânzare-cumpărare de gaze naturale. 
(4) Operatorul piețelor centralizate execută garanția de participare ambilor participanți -parte în tranzacție în situația în care contractul de vânzare -cumpărare nu este semnat de nicio parte sau în cazul în care, în contractul semnat, nu sunt consemnate aceleași elemente din oferta tranzacționată, respectiv aceeași cantitate cu cea tranzacționată, același preț cu cel al tranzacției sau aceeași perioadă de livrare cu cea care a făcut obiectul tranzacționării. 
(5) Operatorul piețelor centralizate notifică ANRE cu privire la participanții care în contractul de vânzare-cumpărare semnat nu consemnează aceleași elemente din oferta tranzacționată. 
(6) Garanția de participare executată de operatorul piețelor centralizate conform alin. (3) se virează părții prejudiciate prin nesemnarea contractului de către cealaltă parte. Garanția de participare executată de operatorul piețelor centralizate conform alin. (4) va fi pastrată cu titlu de sancțiune de către operatorul piețelor centralizate doar dacă în sesiunea respectivă de tranzacționare nu au existat alte oferte active pentru produsul respectiv decât cele care au determinat tranzacția. 
(7) În situaţia prevazută la alin. (4), contractul de vânzare-cumpărare semnat nu va produce efecte juridice. 

Art. 13. – În situația în care participantul nu este parte în tranzacție, garanția de participare i se restituie în cel mult 3 (trei) zile lucrătoare, pe baza unei cereri în care se menționează contul și banca în care se face restituirea. 
Art. 14. – În situația în care participantul este parte într-o tranzacție, dar cu o cantitate mai mică decât cea pentru care a depus garanția de participare, dispozițiile la art. 13 se aplică pentru partea din garanție corespunzătoare cantității netranzacționate. 
Art. 15. – Pentru produsele standard, garantarea bunei execuții a tranzacțiilor se va realiza conform clauzelor privind garanţiile de bună execuţie/ de plată prevăzute în contractul standard de vânzare-cumpărare al BRM, anexă la procedura elaborată de BRM sau a celor prevăzute în contractul standard ANRE aprobat prin Ordinul președintelui ANRE nr. 143/2020 privind obligaţia de a oferta gaze naturale pe pieţele centralizate a producătorilor de gaze naturale a căror producţie anuală realizată în anul anterior depășește 3.000.000 MWh/ contractele EFET/ contractele preagreate/ contractele propuse de către iniţiator, după caz. Pentru produsele flexibile, garantarea bunei execuții se va realiza conform clauzelor privind garanţiile de bună execuţie/plată prevăzute în contractele EFET/contractele preagreate/contractele propuse de către iniţiator, după caz. 

CAPITOLUL VII
CADRUL DE ORGANIZARE A SESIUNILOR DE LICITATII 
CU UTILIZAREA SERVICIILOR UNEI CASE DE CLEARING/CONTRAPĂRȚI Art. 16. – (1)BRM, in calitate de operator al pietei centralizate are rol de contraparte pentru urmatoarele segmente de piata:
a) Piața produselor standardizate pe termen scurt; 
b) Piata produselor standard pe termen mediu si lung, in cazul utilizarii mecanismului de contraparte de catre participanti.
   c) Piața produselor derivate standardizate pe termen mediu şi lung.

 
(2) BRM,  poate desemna drept Contraparte o Casă de Clearing autorizată. (3) Contrapartea are rolul de a garanta buna desfășurare a procesului de decontare între clienți prin interpunerea între aceștia si administrarea principalelor categorii de riscuri care decurg din tranzacţionare, prin sistemul de garanții aplicat participanților la piața centralizată. Contrapartea devine, din punct de vedere financiar, cumpărător pentru participantul la piețele centralizate care vinde și vânzător pentru participantul la piețele centralizate care cumpără și realizează atât facturarea cât și decontarea cu clienții. Acest proces se caracterizează prin următoarele particularități: 
a) pot participa toți operatorii economici eligibili să participe pe piața produselor standard pe termen scurt, respectiv cei care semnează Acordul de acceptare a MC, pentru piața produselor standard pe termen mediu și lung si pe Piața  produselor derivate standardizate pe termen mediu şi lung ; 
b) pentru piața produselor pe termen scurt, sistemul de garantare este cel prevăzut în Acordul-cadru încheiat între Contraparte și participantul la piață și constă în garanții constituite de participantul la piață în calitate de cumpărător în favoarea Contrapărții sub forma unui cont Escrow/Scrisoare de garanție bancară sau a altor garanții agreate între Contraparte și participant. Contrapartea va avea dreptul de a solicita garanții financiare și pentru participantul la piețele centralizate care vinde/cumpară gaze naturale, conform estimărilor de risc proprii ale Contrapărții. În cazul în care va solicita garanții financiare pentru participantul la piețele centralizate care vinde/cumpără gaze naturale, Contrapartea va garanta financiar, în limita acestora, executarea obligației de livrare/preluare a gazelor naturale; 
c) pentru Piața produselor standard pe termen mediu și lung, sistemul de garantare va fi cel prevăzut în Regulamentul de compensare, decontare şi gestionare a riscului al Bursei Române de Mărfuri în calitate de Contraparte ; Regulamentul se completeaza cu Instructiunile specifice de aplicare si formeaza reglementarile contrapartii BRM pentru Piața produselor standard pe termen mediu și lung. 

d) pentru Piața produselor derivate standardizate pe termen mediu și lung, sistemul de garantare va fi cel prevăzut în Regulamentul de compensare, decontare şi gestionare a riscului pentru contracte Futures cu activ suport gazele naturale al Bursei Române de Mărfuri în calitate de contraparte; Regulamentul se completeaza cu Instructiunile specifice de aplicare si formeaza reglementarile contrapartii BRM pentru Piața produselor derivate standardizate pe termen mediu și lung.

e) Toate reglementarile contrapartii BRM sunt publicate pe website-ul BRM. 

f) atât plata produselor tranzacționate în sistemul Contrapărţii, cât și executarea garanțiilor în cazul neîndeplinirii condițiilor tranzacției se vor realiza prin debitare directă prin intermediul băncii contractate în acest scop de Contraparte, în măsura în care Contrapartea și participantul nu agreează altă modalitate de plată. Plata tarifelor și a comisioanelor percepute de Contraparte pentru serviciile sale se vor efectua conform reglementarilor contrapartii BRM.. 

CAPITOLUL VIII
CADRUL DE ORGANIZARE
A SESIUNILOR DE TRANZACȚIONARE 
Art. 17. – În cadrul ședințelor de tranzacționare a produselor, participanții lansează oferte de vânzare/cumpărare, constând în perechi de valori cantitate -preț / număr de contracte standard -preţ și alte atribute specifice, în limita garanțiilor depuse. 
Art. 18. – O tranzacție este încheiată în momentul în care o pereche cantitate -preț / număr de contracte standard -preţ și alte atribute specifice, ofertată de un participant coincide cu o ofertă cantitate -preț / număr de contracte standard-preţ și alte atribute specifice de sens contrar a altui participant. Anterior încheierii tranzacției, participanții pot ajusta ofertele în intervalul de timp pus la dispoziție de operatorul piețelor centralizate, stabilit pentru fiecare produs în parte prin procedurile specifice elaborate de BRM și publicate pe pagina proprie de internet. 
Art. 19. – Prețul unei tranzacții este prețul la care ofertanții s-au pus de acord în cadrul ședinței de tranzacționare. 
Art. 20. – (1) Produsele standardizate pe termen scurt se lansează la tranzacționare de către operatorul piețelor centralizate, având BRM în calitate de contraparte. Accesul la tranzacții, etapele sesiunilor de tranzacționare, mecanismele de licitare și atribuire, precum și procesul de garantare se realizează conform procedurii elaborate de BRM. Participarea la tranzacții se face cu condiția asumării de către participanți a condițiilor din Convenția de participare și din Acordul-cadru pentru prestări servicii de contraparte, încheiate cu BRM. 
(2) Produsele standard pe termen mediu și lung care se tranzacționează în baza contractului standard al BRM/ contractului ANRE aprobat prin Ordinul președintelui ANRE nr. 143/2020 privind obligaţia de a oferta gaze naturale pe pieţele centralizate a producătorilor de gaze naturale a căror producţie anuală realizată în anul anterior depășește 3.000.000 MWh/ contractului standard EFET/ contractelor preagreate/ contractelor propuse de către participantul inițiator se lansează la tranzacționare de către operatorul piețelor centralizate, conform procedurii elaborate de BRM. 
(3) Produsele standard pe termen mediu și lung care se tranzacționează prin mecanismul cu contraparte si produsele derivate standardizate pe termen mediu si lung se lansează la tranzacționare de către operatorul piețelor centralizate, conform procedurilor elaborate de BRM. 
(4) Calendarul tranzacțiilor, accesul la piață, etapele sesiunilor de tranzacționare, mecanismele de licitare și atribuire precum și procesul de garantare sunt descrise în procedurile specifice elaborate de BRM și supuse consultării publice prin afișarea pe pagina proprie de internet. 

CAPITOLUL IX 
CARACTERISTICILE PRODUSELOR STANDARDIZATE TRANZACȚIONABILE 

Art. 21. – Produsele tranzacționabile prezintă următoarele caracteristici : 

(1)	 Produsele din cadrul piața produselor standardizate pe termen scurt, pieței produselor standardizate pe termen mediu şi lung si pietei produselor derivate standardizate pe termen mediu şi lung au urmatoarele caracteristici de baza:

•	sunt produse standard atât în ceea ce priveşte profilul si durata livrărilor de gaze naturale
•	locul de livrare este PVT.
•	elementele care pot fi modificate de către părţi în cadrul şedinţelor de tranzacţionare sunt  preţul şi cantitatea tranzacţionată exprimată în MWh/zi pentru produsele pe termen mediu si lung si minim de KWh/h pentru produsele pe termen scurt

Setul intreg de caracteristici se completeaza cu prevederile Art. 6, 7 si 9 din prezentul regulament precum si cu reglementarile ANRE in vigoare. 

(2)	Produsele din cadrul piața pietei produselor flexibile pe termen mediu şi lung au urmatoarele caracteristici de baza:

•	Sunt produse flexible privind perioada de livrare, profilul de livrare, cantitatea si intervalul in care poate varia si pretul de pornire si formula de ajustare a acestuia, dupa caz;
•	durata livrării este de minimum 1 lună;
•	locul de livrare este PVT;
•	elementele care pot fi modificate de către părţi în cadrul şedinţelor de tranzacţionare sunt preţul, şi cantitatea tranzacţionată, exprimată în MWh/zi;
•	cantitatea tranzacţionată în baza unui astfel de contract este de 1 MWh/zi sau multiplu întreg de 1 MWh/zi;

Setul intreg de caracteristici se completeaza cu prevederile Art. 8 din prezentul regulament precum si cu reglementarile ANRE in vigoare. 

. 

CAPITOLUL X 
PUBLICAREA  INFORMAȚIILOR 

Art. 22. – (1) Pentru tranzacţiile încheiate în cadrul pieţei produselor standardizate pe termen scurt, BRM publică zilnic, la sfârşitul intervalului de tranzacţionare, pe pagina proprie de internet, următoarele informaţii: 
a) volumele tranzacţionate pentru ziua următoare şi numărul de tranzacţii încheiate în acest sens; 
b) volumele tranzacţionate pentru restul zilei gaziere şi numărul de tranzacţii încheiate în acest sens -pentru fiecare produs în parte; 
c) preţul minim de tranzacţionare -pentru fiecare produs în parte; 
d) preţul maxim de tranzacţionare -pentru fiecare produs în parte; 
e) preţul mediu -pentru fiecare produs în parte, calculat ca medie ponderată a prețurilor la care s-a tranzacționat respectivul produs; 
f) preţul de închidere al zilei de tranzacţionare – ultimul preț de tranzacționare înregistrat la închiderea pieței pentru fiecare produs în parte; 
g) variaţia preţului de închidere al zilei faţă de preţul de închidere al zilei anterioare -pentru fiecare produs în parte; 
h) numărul participanţilor înregistraţi la piaţă care au depus minimum o ofertă în piaţă, indiferent de sensul acesteia -vânzare sau cumpărare. 
(2) BRM va publica informaţiile prevăzute la lit. a)-e) la fiecare două ore şi zilnic informaţiile prevăzute la lit. f)-h). 
(3) La solicitarea OTS, BRM transmite acestuia informaţiile zilnice referitoare la tranzacţiile încheiate în cadrul pieţei produselor standardizate pe termen scurt, în conformitate cu un protocol de transmitere a informaţiilor agreat de comun acord. 
Art. 23. – (1) Pentru tranzacţiile încheiate în cadrul pieţei produselor standardizate pe termen mediu şi lung, BRM va publica zilnic, la sfârşitul intervalului de tranzacţionare, pe pagina proprie de internet, următoarele informaţii: 
a) volumele tranzacţionate şi numărul de tranzacţii încheiate în acest sens -pentru fiecare produs în parte; 
b) preţul minim de tranzacţionare al zilei -pentru fiecare produs în parte; 
c) preţul maxim de tranzacţionare al zilei -pentru fiecare produs în parte; 
d) preţul mediu al zilei de tranzacţionare -pentru fiecare produs în parte, calculat ca medie ponderată a prețurilor la care s-a tranzacționat respectivul produs; 
e) preţul mediu actualizat -pentru fiecare produs în parte -pentru produsele tranzacţionabile în cadrul unui interval mai larg de timp, calculat ca medie ponderată a tuturor tranzacţiilor efectuate de la începutul intervalului de tranzacţionare a produsului respectiv până la sfârşitul zilei de tranzacţionare; 
f) variaţia preţului mediu actualizat faţă de preţul mediu/actualizat al zilei anterioare -pentru fiecare produs în parte; 
g) preţul de închidere al zilei de tranzacţionare – ultimul preț de tranzacționare înregistrat la închiderea pieței pentru fiecare produs în parte; 
h) variaţia preţului de închidere al zilei faţă de preţul de închidere al zilei anterioare -pentru fiecare produs în parte; 
i) numărul participanţilor înregistraţi la piaţă care au depus minimum o ofertă în piaţă, indiferent de sensul acesteia -vânzare sau cumpărare. 

Art. 24  După încheierea fiecărei sesiuni de tranzacţionare pe piaţa produselor flexibile pe termen mediu şi lung, titularii licenţelor de administrare a pieţelor centralizate au obligaţia de a publica, la sfârşitul zilei de tranzacţionare, pe pagina proprie de internet, cel puţin următoarele informaţii: sensul ofertei, vânzare sau cumpărare gaze naturale, cantitatea contractată, limita maximă de variaţie a cantităţii contractate, perioada de livrare, preţul de atribuire adjudecat şi formula de ajustare a preţului. 
Art. 25  Pentru tranzacţiile încheiate în cadrul pieţei produselor derivate standardizate pe termen mediu şi lung, BRM va publica zilnic, pe pagina proprie de internet, la sfârşitul sesiunii de tranzacţionare, cel puţin următoarele informaţii:

a) ziua de tranzacţionare;
b) denumirea produsului;
c) preţul de decontare al zilei
d) ultimul preţ înregistrat la închiderea sesiunii zilnice;
e) volumul tranzacţionat corespunzător ultimului preţ înregistrat la închiderea sesiunii zilnice;
f) variaţia procentuală (crescătoare/descrescătoare) a preţului zilnic de decontare;
g) preţul mediu ponderat şi volumul total aferent acestuia;
h) numărul tranzacţiilor înregistrate;
i) numărul participanţilor la sesiunea de tranzacţionare care au realizat cel puţin o tranzacţie

Art 26. BRM transmite lunar ANRE informaţii detaliate cu privire la fiecare tranzacţie încheiată pe piaţa centralizată de gaze naturale din fiecare sesiune de tranzacţionare până cel târziu la data de 10 a lunii în curs pentru luna precedentă, conform reglementărilor ANRE. 

CAPITOLUL XI 
DISPOZIȚII FINALE 
Art. 27. – (1) Participarea la piețele centralizate de gaze naturale administrate de BRM este voluntară. 
(2) Un participant la piaţa centralizată de gaze naturale se poate retrage din proprie iniţiativă de la piaţa centralizată în baza unei înştiinţări scrise, semnate de reprezentantul legal al participantului la piaţă. 
Art. 28. – BRM va proceda la suspendarea sau excluderea unui operator economic de la participarea la piaţa centralizată în situaţia în care acesta nu respectă prevederile Convenţiei de participare, ale Acordului cadru de prestări servicii de contraparte, ale regulamentului BRM privind cadrul organizat de tranzacţionare pe piaţa centralizată de gaze naturale și/sau ale procedurilor specifice necesare organizării şi funcţionării pieţei centralizate. Excluderea va fi supusă aprobării unei comisii constituite la nivelul BRM. 
Art. 29. – Pentru activităţile şi serviciile desfăşurate, titularul licenţei de administrare a pieţei centralizate, precum și Casa de clearing / Contrapartea au dreptul să perceapă participanţilor la piaţa centralizată tarife şi comisioane, în condiţiile prevăzute de lege. În cazul modificării de către titularul licenţei de administrare a pieţei centralizate / Casa de Clearing / Contraparte a tarifelor și comisioanelor percepute, aceștia au obligația de a informa participanții cu minimum 30 de zile calendaristice înainte ca noile tarife/comisioane să intre în vigoare. 
Art. 30. – Operatorul piețelor centralizate publică pe pagina proprie de internet tarifele și comisioanele practicate, prezentul Regulament precum și toate procedurile specifice elaborate de BRM asociate activității de administrare a piețelor centralizate de gaze naturale. 

ANEXA 
DESCRIEREA ȘI CARACTERISTICILE PRODUSELOR STANDARD TRANZACŢIONABILE
A. Piața produselor standardizate pe termen scurt:
Specificații 	Produse standard 	
Segment 	Piața produselor pe termen scurt 	
Denumire produs 	Within -Day (simbol : WD) 	
Descriere 	Contracte cu livrare fizică gaze naturale în SNT. Tranzacţionabile pentru restul orelor rămase din ziua Z, cu perioadă de graţie 3 ore. 	
Punct de livrare 	Punct virtual de tranzacționare (PVT) S.N.T.G.N. Transgaz – România 	
Volum convențional contract 	1 MWh 	
Lot minim tranzacționabil 	1 contract (volum minim = 1lot = 1 MWh) 	
Unitate de măsură preț 	Conform legislației în vigoare 	
Pas preț 	0,01 lei/MWh 	
Perioada de tranzacționare 	7 Zile/ săptămâna, 24 h/zi 	
Contracte tranzacționabile 	Restul zilei 	
Segment 	Piața produselor pe termen scurt 	
Denumire produs 	Day – Ahead (simbol : DA) 	
Descriere 	Contracte cu livrare fizică gaze naturale în SNT. Tranzacţionabile în următoarea zi lucrătoare 	
Punct de livrare 	Punct virtual de tranzacționare (PVT) S.N.T.G.N. Transgaz – România 	
Unitate de măsură contract 	MWh 	
Volum convențional contract 	1 MWh 	
Lot minim tranzacționabil 	1 contract (Volum minim = 1 LOT = 1 MWh) 	
Unitate de măsură preț 	Conform legislației în vigoare 	
Perioada de tranzacționare 	7 Zile/săptamână, 24 h/zi 	

B. Piața produselor standardizate pe termen mediu și lung 
Specificații	Produse standard	
Segment	Piața produselor pe termen mediu și lung	
Denumire produse	Weekend (sâmbătă – duminică) 
Week (luni – duminică) 
Month (ianuarie – decembrie) 
First Quarter (ianuarie – martie) 
Second Quarter (aprilie – iunie) 
Third Quarter (iulie – septembrie) 
Fourth Quarter (octombrie – decembrie) 
First Semester (ianuarie – iunie) 
Second Semester (iulie – decembrie) 
Cold Season (octombrie an – martie an+1) 
Warm Season (aprilie – septembrie) 
Gas Year (octombrie an – octombrie an+1) 
Calendar Year (ianuarie – decembrie) 
Multiplu de zi gazieră (perioada de livrare – minimum 2 zile gaziere)	
Descriere	Contracte cu livrare fizică gaze naturale în SNT. Tranzacţionabile conform calendarului afișat pe pagina proprie de internet a BRM.	
Punct de livrare	Punct virtual de tranzacționare (PVT) S.N.T.G.N. Transgaz – România	
Volum convențional contract	1 MWh/zi	
Lot minim tranzacționabil	1 Contractul (Volum minim = 1 MWh /zi)	
Unitate de măsură preț	Conform legislației în vigoare	
Tipuri de contracte tranzacționabile	Weekend (perioada de livrare – oricare weekend și multiplu) Săptămânale (perioadă de livrare – oricare săptămână și multiplu) 
Lunare (perioadă de livrare -oricare lună și multiplu) 
Trimestriale (perioadă de livrare -oricare din cele 4 trimestre ale anului) Semestriale (perioadă de livrare -oricare din cele 2 semestre ale anului) Sezoniere: 
a) Sezon rece (trimestrele IV și I calendaristice)
b) Sezon cald (trimestrele II și III calendaristice)
Anuale (perioadă de livrare anul gazier/anul calendaristic)
Multiplu de zi gazieră (perioada de livrare – multiplu de zile gaziere (minimum 2 zile gaziere)	
Specificații	Volumul contractului este calculat ca produs între numărul zilelor din perioada de livrare și cantitatea de gaze naturale care va fi livrată zilnic	

C. Piața produselor flexibile pe termen mediu și lung 

Specificații 	Produse Flexibile 	
Segment 	Piața produselor flexibile pe termen mediu și lung 	
Denumire produse 	Produs cu durata livrării de minimum 1 lună, definită de participantul inițiator al ordinului de tranzacționare 	
Descriere 	Contracte cu livrare fizică gaze naturale în SNT. Tranzacţionabile conform calendarului afișat pe pagina proprie de internet a BRM. Produse flexibile în ceea ce privește prețul (care poate fi supus unei formule de ajustare propusă de participantul inițiator), intervalul în care poate varia cantitatea, profilul de livrare. 	
Punct de livrare 	Punct virtual de tranzacționare (PVT) S.N.T.G.N. Transgaz – România 	
Volum convențional contract 	1 MWh/zi 	
Lot minim tranzacționabil 	1 contract (volum minim = 1 MWh /zi) 	
Unitate de măsură preț 	Conform legislației în vigoare 	
Tipuri de contracte tranzacționabile 	Definite de participantul inițiator. Durată de livrare minimum 1 lună. 	
Specificații 	Volumul contractului este calculat ca volum total cantitativ indicat inițial de participantul inițiator 	

D. Piața produselor derivate standardizate pe termen mediu și lung 
Tip produsContract futures cu livare fizica	
Activul suport 	Gaze naturale in PVT – România	
Volum convențional un contract	1 MWh/zi	
Marimea contractului	Nr de MWh inclusi in cadrul perioadei de livrare. Exemple:
- pentru un contract an calendaristic 2020 marimea contractului este de 366 MWh
- pentru un contract lunar Decembrie marimea contractului este de 31 MWh	
Obiectul contractului	Livrarea/preluarea fizica contra plata, de catre vanzator si cumparator, de gaze naturale in reteaua Transgaz cu livare/preluare in PVT	
Perioade  de livrare 
	Luna calendaristica 
Trimestrul calendaristic
Semestrul calendaristic
Anul calendaristic
Sezonul gazier rece: 1 Octombrie (An N)- 1 Aprilie (An N+1)
Sezonul gazier cald: 1 Aprilie (An N)  -1 Octombrie (An N)
Anul gazier: 1 Octombrie (An N) – 1 Octombrie (An N+1)	
Ziua de livrare 	Ziua gaziera incepe la ora  6:00 a zilei curente si se termina la ora 6:00 a zilei calendaristice urmatoare	
Numar minim de perioade de livrare disponibile simultan la tranzactionare	A se stabili prin procedura pietei  de catre BRM	
Prima zi de tranzactionare 	A se stabili prin procedura pietei  de catre BRM	
Ultima zi de tranzactionare 
	Ultima zi de tranzactionare a unui contract, denumita este: 
Pentru contractele lunare este T-2 zile lucratoare anterior primei zile din perioada de livrare (unde ziua T este prima zi de livrare). Pentru restul contractelor este T-3 zile lucratoare anterior primei zile din perioada de livrare 	
Cascadare 	Mecanism specific contrapartii prin care fiecare pozitie deschisa la scadenta pe un contract mai mare de o luna se inlocuieste prin pozitii egale repartizate pe perioade mai scurte conform reglementarilor contrapartii.	
Pozitie/Pozitie deschisa	Pozitia este modalitatea de evidentiere in sistemul contrapartii BRM a obligatiilor si drepturilor rezultate din activitatea de tranzactionare.
O pozitie de cumparare este aferenta unui contract futures cumparat. O pozitie de vanzare este aferenta unui contract futures vandut.
O pozitie de vanzare compenseaza o pozitie de cumparare si viceversa din punct de vedere al compensarii centralizate conform reglementarilor contrapartii. 
Pozitia deschisa reprezinta numarul de pozitii de un sens (fie vanzare,  fie cumparare) ce nu sunt compensate prin pozitii de sens opus conform reglementarilor contrapartii.	
Mod de decontare zilnic 
-	marcarea la piata a pierderii potentiale si a profitului potential	Zilnic se face marcarea la piata si se inregistreaza diferentele (profit/pierdere) intre pretul zilnic de decontare si pretul tranzactiei din ziua curenta sau intre pretul zilnic de decontare si pretul zilnic de decontare din ziua anterioara pentru pozitiile provenite din ziua anterioara. Pierderea si profitul se marcheaza zilnic la nivelul unui participant si gestiunea se opereaza in fonduri banesti conform reglementarilor contrapartii.	
Pret zilnic de decontare 	Pretul calculat de catre BRM conform Instructiunii specifice din cadrul Regulamentului de compensare, decontare şi gestionare a riscului pentru contracte Futures cu activ suport gazele naturale
	
Pretul final de decontare	Pretul calculat si publicat de catre BRM conform Instructiunii specifice din cadrul Regulamentului de compensare, decontare şi gestionare a riscului pentru contracte Futures cu activ suport gazele naturale
	
Mod de decontare finala
-decontarea fizica
- plata/incasarea 	Vanzatorul este obligat sa livreze si Cumparatorul este obligat preia cantitatea de gaze naturale convenita prin tranzactia/tranzactiile incheiate cu contracte futures.

Plata este efectuata de cumparator catre BRM in calitate de contraparte, cumparatorul fiind obligat sa plateasca contravaloarea gazelor naturale aferente pozitiilor deschise de cumparare detinute la scadenta unui contract lunar la Pretul Final de Decontare.

Vanzatorul incaseaza de la BRM in calitate de contraparte centrala, acesta incasand contravaloarea gazelor naturale aferente pozitiilor deschise de vanzare detinute la scadenta unui contract lunar la Pretul Final de Decontare.